Ordre CLT/ /2017, de de, de segona modificació de l’Ordre CLT/360/2011, de 2 de desembre, del premi Robèrt Lafont.

L’Ordre CLT/360/2011, de 2 de desembre, regula el premi Robèrt Lafont, que concedeix la Generalitat de Catalunya. El premi Robèrt Lafont té l’objectiu de reconèixer i premiar persones físiques o jurídiques que s’hagin distingit per la defensa, projecció i promoció de la llengua occitana en qualsevol punt del domini lingüístic.

L’Ordre present modifica l’Ordre CLT/360/2011, de 2 de desembre, del premi Robèrt Lafont per incorporar un membre al jurat del premi i redefinir els elements i referències que constitueixen el guardó.

El Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya disposa que correspon al Departament de Cultura la política lingüística.

D’acord amb l’article 12.*d* de la Llei 13/1989, de 14 de desembre, d’organització, procediment i règim jurídic de l’Administració de la Generalitat de Catalunya i l’article 39.3 de la Llei 13/2008, del 5 de novembre, de la presidència de la Generalitat i del Govern;

Per tot això,

ORDENO:

Article 1.- Modificació de l’article 3

Es modifica l’article 3 de l’Ordre CLT/360/2011, de 2 de desembre, del premi Robèrt Lafont, que queda redactat de la manera següent:

“Article 3 - Premi

L’atorgament del premi es materialitza en el lliurament en acte públic d’un guardó al·legòric a la llengua occitana. El premi no té dotació econòmica.”

Article 2.- Modificació de l’annex

1. S’afegeix un paràgraf a l’apartat b de la base 2 de l’annex de l’Ordre CLT/360/2011, de 2 de desembre, del premi Robèrt Lafont, amb el redactat següent:

“La persona responsable de foment de l’occità de la direcció general competent en matèria de política lingüística de la Generalitat.”

2. Es modifica la base 6 de l’annex de l’Ordre CLT/360/2011, de 2 de desembre, del premi Robèrt Lafont, que queda redactat de la manera següent:

“Base 6 – Guardó del premi

El guardó del premi ha d’ésser al·legòric a la llengua occitana i ha de contenir la referència *Prèmi Robèrt Lafont*, l’escut de la Generalitat, el nom del guardonat o guardonada i l’any d’atorgament.”

Barcelona, ... de febrer de 2018

Conseller / consellera de Cultura